Diari Oficial de la Generalitat Valenciana


Sumari del DOGV 8975, del 15-12-2020 (2020/10865)

RESOLUCIÓ de 10 de desembre de 2020, del director general de Centres Docents, per la qual es dicten instruccions relatives a la sol·licitud d'accés al règim de concerts, renovació, modificació i/o pròrroga dels concerts educatius a la Comunitat Valenciana durant el mes de gener de 2021.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8975

Data del DOGV
:   15-12-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/10825


Data del document
:   10-12-2020

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * educació

RESOLUCIÓ de 10 de desembre de 2020, del director general de Centres Docents, per la qual es dicten instruccions relatives a la sol·licitud d'accés al règim de concerts, renovació, modificació i/o pròrroga dels concerts educatius a la Comunitat Valenciana durant el mes de gener de 2021. [2020/10690]  
De conformitat amb les facultats atorgades per la disposició final primera del Decret 6/2017, de 20 de gener, del Consell, i amb la finalitat d'aclarir els documents que hauran d'adjuntar-se a les sol·licituds d'accés, renovació, modificació i/o pròrroga de concerts, resolc:  
  
  
Primer  
Aprovar el model per a l'any 2021 de sol·licitud d'accés, renovació, modificació i/o pròrroga dels concerts educatius, disponible en la seu electrònica de la Generalitat, a través de l'adreça https://sede.gva.es.  
  
No s'acceptaran sol·licituds presentades per altres mitjans.  
Per a la presentació electrònica mitjançant la plataforma de tramitació de la Generalitat la persona sol·licitant haurà de disposar de signatura electrònica avançada per qualsevol dels sistemes admesos en la seu de la Generalitat i indicats en la citada seu.  
  
Segon  
El termini de presentació de sol·licituds i documents serà durant el mes de gener de 2021.  
Conclòs el termini de presentació de sol·licituds, no serà tinguda en compte cap sol·licitud ni cap modificació d'aquesta, ni documentació addicional. Poden fer-se tantes sol·licituds com es desitge dins del termini de presentació. Es tindrà com a vàlida l'última sol·licitud presentada.  
  
Tercer  
Per als ensenyaments que no són objecte de renovació (Educació Primària i Educació Especial: Integració Primària) només s'haurà de sol·licitar en cas que es desitge l'accés, modificació i/o pròrroga del concert vigent. En aquest cas s'emplenarà sempre la composició total d'unitats per curs de cada ensenyament.  
En cap cas s'emplenarà sol·licitud d'ensenyaments que no siguen objecte de renovació si no se sol·licita accés, modificació i/o pròrroga del corresponent concert. Únicament s'haurà de presentar sol·licitud de pròrroga en el supòsit de tindre concertades unitats amb caràcter provisional en el curs 2020-21 i voler mantindre el concert d'aquestes, ja que aquest té una duració d'un curs acadèmic.  
  
Quart  
Per als ensenyaments objecte de renovació (Educació Infantil, ESO, Batxillerat i Formació Professional, Educació Especial Específica, Educació Especial: Integració Secundària), haurà de sol·licitar-se la configuració total del concert en tots els cursos i, si és el cas, modalitats i/o cicles.  
  
Cinqué  
En els casos de sol·licituds de concert d'ensenyaments o unitats sense autorització d'obertura i funcionament, és requisit imprescindible haver sol·licitat formalment la iniciació de la tramitació corresponent d'autorització, d'acord amb l'art. 4.5 de l'annex del Decret 6/2017.  
  
Aquestes unitats se sol·licitaran en l'apartat del formulari de sol·licitud indicat a aquest efecte, amb caràcter de «condicionades», això és, «unitats no autoritzades però per a les quals s'ha sol·licitat formalment la iniciació de la tramitació corresponent a la seua autorització».  
En cas de ser estimat el concert d'aquestes, quedarà condicionat a la concurrència amb data límit de 31 de juliol dels requisits necessaris per a obtindre l'autorització corresponent, conforme a l'art. 4.6 de l'annex del Decret 6/2017.  
  
Sisé  
Les unitats d'Educació Especial Específica que s'estimen en els centres ordinaris o en els centres d'educació especial seran amb caràcter provisional, és a dir, de duració d'un curs acadèmic, amb la finalitat que la modalitat de les unitats concertades s'ajuste el més possible al perfil de l'alumnat existent en cada curs escolar.  
  
Seté  
1. La documentació que ha d'adjuntar-se a la sol·licitud de concert és la següent:  
a) Breu memòria explicativa, si escau, sobre les circumstàncies que donen preferència per a acollir-se al règim de concerts educatius, redactada en els termes que s'indiquen en l'article 21 del Reglament de normes bàsiques sobre concerts educatius en el cas de concerts generals, i als criteris de preferència establits per als concerts singulars en l'article 38 de l'annex del Decret 6/2017.  
En els casos de renovació i/o modificació del concert, i quan els criteris de preferència es mantinguen en les mateixes condicions, podrà realitzar-se declaració responsable sobre aquesta circumstància en l'apartat corresponent del formulari de sol·licitud.  
b) Si el titular del centre és una cooperativa, a més, haurà d'adjuntar còpia dels estatuts que la regeixen i declaració jurada signada pel representant indicant que els estatuts no contenen clàusules que impedisquen el compliment de les obligacions pròpies dels centres acollits al règim de concerts educatius.  
En els casos de renovació i/o modificació del concert, i quan els estatuts no hagen tingut variació, es realitzarà declaració responsable sobre aquesta circumstància en l'apartat corresponent del formulari de sol·licitud.  
2. S'annexarà còpia de la sol·licitud d'iniciació de la tramitació de l'autorització d'obertura i funcionament dels ensenyaments o unitats no autoritzades, que justifique el compliment del requisit establit en l'article 4.5 de l'annex del Decret 6/2017.  
En defecte d'això, l'interessat haurà d'indicar en quin moment i davant quin òrgan administratiu va presentar el citat document.  
3. En el cas d'unitats d'Educació Especial de suport a la integració, s'adjuntarà la relació de l'alumnat proposat per a la unitat d'acord amb l'annex inclòs en el mòdul ITACA 3-inclusió educativa, visada per la direcció del servei psicopedagògic escolar de referència, a més dels informes mèdics o acreditatius del grau de discapacitat de l'alumnat, expedits per l'òrgan competent en funció de la mena de necessitat específica de suport educatiu que presente.  
En el moment de presentar la sol·licitud de concert els informes sociopsicopedagògics han d'estar actualitzats en el present curs escolar en el mòdul d'inclusió d'ITACA 3 i no caldrà presentar-los en paper, atés que l'Administració realitzarà directament aquesta consulta.  
  
En l'informe sociopsicopedagògic han de constar les mesures de resposta de nivell III i IV, així com el grau de suport que requereix l'alumnat per a donar resposta a les seues necessitats educatives.  
4. Per al cas d'unitats d'Educació Especial específica, s'han d'incloure les resolucions d'escolarització emeses per la persona titular de la Direcció Territorial d'Educació en les quals consta explícitament la modalitat d'escolarització en una unitat específica o en un centre d'Educació Especial, segons el cas.  
Tot això sense perjudici que l'interessat puga ser requerit en qualsevol moment perquè aporte la documentació que acredite el compliment dels requisits exigits.  
La present resolució produirà efectes des de l'endemà de la publicació en el Diari Oficial de la Generalitat Valenciana.  
  
Contra la present resolució, que no posa fi a la via administrativa, podrà interposar-se recurs d'alçada davant del secretari autonòmic d'Educació i Formació Professional en el termini d'un mes, comptat des de l'endemà de la notificació, de conformitat amb els articles 112, 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 10 de desembre de 2020.- El director general de Centres Docents: José Joaquín Carrión Candel.